9 ביולי 2017

בתוך כללי

שוער נבחרת ליטא, ארנסטס סיטקוס, סיכם בהפועל חיפה לשנתיים הקרובות והוא יהיה הזר הרביעי של הקבוצה העונה.

מחר בשעה 18:00 ייערך משחק אימון נגד הפועל עכו בקרית חיים. אימון פתוח לקהל ביום רביעי. פרטים נוספים בכתבה שלפניכם.



שוער נבחרת ליטא ארנסטס סיטקוס סיכם בקבוצה לשנתיים.

השוער הבין-לאומי ינחת בישראל ביממה הקרובה ויחתום על החוזה לאחר שיעבור בדיקות רפואיות.

סיטקוס בן ה-32 שיחק בעונה שעברה בדן האג מהליגה ההולנדית הראשונה וכמו כן שיחק בליגות התורכית, הבולגרית והקפריסאית.



סיטקוס במשחק נגד אנגליה.



סיטקוס המתנשא לגובה 1.90 מ׳, רשם 14 הופעות בנבחרת ליטא כולל במרץ האחרון במשחקה בוומבלי נגד נבחרת אנגליה (0:2 לאנגליה), משחק בו הצטיין.

במסגרת מוקדמות מונדיאל 2018, ערך סיטקוס עד כה 5 הופעות מתוך 6 משחקים.

סיטקוס הוא השחקן הבינלאומי השלישי שמחתים המועדון הקיץ יחד עם שחקן נבחרת מולדובה ראדו גינסארי וגבריאל תאמאש (65 הופעות בנבחרת רומניה).







הבעלים יואב כץ שניהל את המו"מ מול סוכניו של השחקן אמר: "החתמנו שוער ברמה גבוהה ואיכותי ואני בטוח שיחד עם שחקני הרכש הנוספים,

שיצטרפו יחזקו מאוד את הקבוצה".



בעניין אחר, מחר (יום שני) תקיים הפועל חיפה את משחק האימון הראשון שלה לקיץ זה נגד הפועל עכו.

המשחק יחל בשעה 18:00 וייערך בקרית חיים.

משחק האימון מול עכו נקבע לאחר שמשחק האימון שתוכנן למחר מול מכבי הרצליה בוטל.

ביום רביעי, 12 ביולי, תערוך הפועל חיפה אימון פתוח והפנינג פתיחת עונה באצטדיון קרית חיים.

האימון יחל בשעה 17:30 ויכלול בין היתר הצגת סגל השחקנים ופעילויות שונות לקהל האוהדים.